Broj: 711-I-1696-M-121/18-06-11

Zagreb, 3. prosinca 2018.g.

**Povjerenstvo za odlučivanje o sukobu interesa** (u daljnjem tekstu: Povjerenstvo) u sastavu Nataše Novaković, kao predsjednice Povjerenstva, te Tončice Božić, Davorina Ivanjeka, Aleksandre Jozić-Ileković i Tatijane Vučetić kao članova Povjerenstva, na temelju članka 18. stavka 5. Zakona o sprječavanju sukoba interesa („Narodne novine“ broj 26/11., 12/12., 126/12., 48/13. i 57/15., u daljnjem tekstu: ZSSI), **u predmetu dužnosnice Marice Jančić, općinske načelnice Općine Marija Gorica, povodom mišljenja Povjerenstva broj: 711-I-1406-M-121/18-02-11 od 12. listopada 2018.g.,** na 30. sjednici, održanoj 3. prosinca 2018.g. donosi sljedeću

**ODLUKU**

**Utvrđuje se da je dužnosnica Marica Jančić, općinska načelnica Općine Marija Gorica, postupila sukladno uputama danim u Mišljenju Povjerenstva broj: 711-I-1406-M-121/18-02-11 od 12. listopada 2018.g. te da su upute provedene na način koji omogućuje izbjegavanje sukoba interesa dužnosnice i osigurava njezino zakonito postupanje u konkretnom slučaju. Stoga Općina Marija Gorica može stupiti u poslovni odnos s trgovačkim društvom TRGOCENTAR MARIJA d.o.o., za nabavu robe – uredskog materijala za potrebe Općine Marija Gorica JEDNOSTAVNA NABAVA 30/2018; za nabavu robe – sredstava za čišćenje i održavanje i ostale potrepštine za potrebe Općine Marija Gorica JEDNOSTAVNA NABAVA 31/2018; za nabavu robe – hrana, piće i ostali proizvodi za potrebe Općine Marija Gorica JEDNOSTAVNA NABAVA 32/2018.**

Obrazloženje

Dužnosnica Marica Jančić, općinska načelnica Općine Marija Gorica, podnijela je Povjerenstvu 3. listopada 2018.g., zahtjev za davanjem mišljenja u smislu članka 18. stavka 1. ZSSI-a, povodom mogućeg stupanja Općine Marija Gorica u poslovni odnos s trgovačkim društvom Trgocentar Marija d.o.o. iz Marije Gorice, u vlasništvu kćeri dužnosnice te s obrtom Ladanjski raj, u vlasništvu bračnog druga dužnosnice. U knjigama ulazne pošte zahtjev je zaprimljen pod poslovnim brojem 711-U-2818-M-121/18-01-2, povodom kojeg se vodi predmet broj M-121/18. Člankom 3. stavkom 1. podstavkom 43. ZSSI-a propisano je da su općinski načelnici dužnosnici u smislu navedenog Zakona, stoga je i Marica Jančić, povodom obnašanja dužnosti općinske načelnice Općine Marija Gorica, obvezna postupati sukladno odredbama ZSSI-a. Člankom 18. stavkom 1. ZSSI-a propisano je da u slučaju kada tijelo u kojem dužnosnik obnaša javnu dužnost stupa u poslovni odnos s poslovnim subjektom u kojem član obitelji dužnosnika ima 0,5% ili više udjela u vlasništvu, dužnosnik je dužan o tome pravodobno obavijestiti Povjerenstvo.

Člankom 4. stavkom 2. ZSSI-a propisano je da se članom obitelji dužnosnika u smislu toga Zakona, pored ostalih smatraju bračni ili izvanbračni drug dužnosnika i srodnici po krvi u uspravnoj lozi.

Člankom 18. stavkom 2. ZSSI-a propisano je da će Povjerenstvo u roku od 15 dana od dana zaprimanja obavijesti dati mišljenje zajedno s uputama o načinu postupanja dužnosnika i tijela u kojem dužnosnik obnaša javnu dužnost u cilju izbjegavanja sukoba interesa dužnosnika i osiguranja postupanja u skladu s istim Zakonom. Stavkom 4. istog članka propisano je da je dužnosnik, odnosno tijelo u kojem dužnosnik obnaša dužnost, obvezno prije stupanja u poslovni odnos dostaviti Povjerenstvu cjelokupnu dokumentaciju iz koje je vidljivo kako su provedene upute Povjerenstva. Povjerenstvo potom, na temelju stavka 5. istog članka, posebnom odlukom utvrđuje jesu li dane upute provedene na način koji omogućuje izbjegavanje sukoba interesa dužnosnika i osigurava njegovo zakonito postupanje u konkretnom slučaju.

Povjerenstvo je povodom zahtjeva dužnosnice na 24. sjednici, održanoj 12. listopada 2018.g., dalo mišljenje broj 711-I-1406-M-121/18-02-11, u kojem se navodi kako Općina Marija Gorica može stupiti u poslovni odnos s trgovačkim društvom Trgocentar Marija d.o.o., u vlasništvu kćeri dužnosnice, te s obrtom Ladanjski raj, obrt za ugostiteljstvo, proizvodnju povrća i pića, u vlasništvu supruga dužnosnice, ukoliko dužnosnica postupi u skladu s uputama Povjerenstva iz istog mišljenja. U mišljenju i uputi se navodi da je Općina Marija Gorica dužna provesti postupak jednostavne nabave onih roba i usluga utvrđenih Planom nabave za proračunsku godinu 2018., koje u svojoj ponudi imaju trgovačko društvo Trgocentar Marija d.o.o. i obrt Ladanjski raj, bez obzira na procijenjenu vrijednost konkretne nabave, sukladno pravilima postupka jednostavne nabave procijenjene vrijednosti jednake ili veće od 100.000,00 kuna do procijenjene vrijednosti do 200.000,00 kn za robu i usluge te procijenjene vrijednosti do 500.000,00 kn za radove, propisanim člankom 7. Pravilnika o provođenju postupaka jednostavne nabave u Općini Marija Gorica (Službeni glasnik Općine Marija Gorica broj 193/18.) i to uz obveznu objavu javnog poziva za dostavu ponuda. Ukoliko na poziv svoju ponudu podnese trgovačko društvo Trgocentar Marija d.o.o. ili obrt Ladanjski raj, dužnosnica je o navedenoj okolnosti dužna obavijestiti Općinsko vijeće Općine Marija Gorica te građane putem objave na službenim internetskim stranicama Općine Marija Gorica te se izuzeti od svih poslova odgovorne osobe naručitelja, pogotovo od ocjene ponuda, donošenja Odluke o odabiru najpovoljnije ponude, kao i potpisivanja Ugovora o nabavi u ime Općine Marija Gorica te ovlast za obavljanje navedenih radnji delegirati na svog zamjenika. Dužnosnica i Općina Marija Gorica dužni su prije stupanja u poslovni odnos s trgovačkim društvom Trgocentar Marija d.o.o. ili s obrtom Ladanjski raj dostaviti Povjerenstvu cjelokupnu dokumentaciju iz koje je vidljivo kako su provedene upute Povjerenstva. Povjerenstvo će u posebnoj odluci utvrditi jesu li upute Povjerenstva provedene na način koji omogućuje izbjegavanje sukoba interesa dužnosnice i osigurava zakonito postupanje u konkretnom slučaju.

Sukladno članku 18. stavku 4. ZSSI-a, Općina Marija Gorica dostavila je Povjerenstvu uz dopise Klasa: 406-09/18-01/01, Ur.broj: 238/19-03-18-16 od 21. studenog 2018.g., Klasa: 406-09/18-01/02, Ur.broj: 238/19-03-18-21 od 21. studenog 2018.g. i Klasa: 406-09/18-01/03, Ur.broj: 238/19-03-118-116 od 21. studenog 2018.g., dokumentacija iz koje je vidljivo kako su provedene upute Povjerenstva iz mišljenja od 13. listopada 2017.g.

U dopisu Općine Marija Gorica, klasa: 406-09/18-01/01 Ur.broj: 238/19-03-18-16 od 21. studenog 2018.g., navodi se da je Općina Marija Gorica 24. listopada 2018.g. objavila obavijest i javni poziv zainteresiranim gospodarskim subjektima o provedbi postupka jednostavne nabave evidencijski broj **30/2018** **za nabavu uredskog materijala** za potrebe Općine Marija Gorica i uputila pozive za dostavu ponuda na adrese 4 gospodarska subjekta po vlastitom izboru. U dopisu se ističe kako se postupak jednostavne nabave provodi sukladno članku 7. Pravilnika o provođenju postupaka jednostavne nabave u Općini Marija Gorica (Službeni glasnik Općine Marija Gorica broj 193/18.). Uz dopis se dostavlja: Odluka o provedbi postupka jednostavne nabave robe – uredski materijali za potrebe Općine Marija Gorica te preslike certifikata u području javne nabave za dva ovlaštena predstavnika naručitelja u navedenom postupku jednostavne nabave**,** preslika javnog poziva za dostavuponude s troškovnikom koji je javno objavljen na službenim internetskim stranicama Općine Marija Gorica i dostavljen na adrese 4 gospodarska subjekta po izboru naručitelja, preslika dokaza o objavljenoj obavijesti o jednostavnoj nabavi na službenim internetskim stranicama Općine Marija Gorica, preslika zapisnika o javnom otvaranju ponuda s dokazom o javnoj objavi zapisnika na službenoj internetskoj stranici Općine Marija Gorica, preslika zapisnika o pregledu, ocjeni i usporedbi ponuda i preslika dokaza o izvršenom povratu zakašnjelo pristigle ponude, preslika Odluke o izuzeću od donošenja Odluke o odabiru ponude, koja je objavljena na internetskoj stranici Općine Marija Gorica i dostavljena predsjedniku i članovima Općinskog Vijeća Općine Marija Gorica (preslike dostavnica).

Uvidom u Odluku o provedbi postupka jednostavne nabave robe – uredski materijali za potrebe Općine Marija Gorica JEDNOSTAVNA NABAVA 30/2018 od 23. listopada 2018.g.,utvrđeno je da se istom kao ovlašteni predstavnici naručitelja imenuju \_\_\_\_\_\_\_\_\_\_\_, kao voditelj, te \_\_\_\_\_\_\_\_\_\_ i \_\_\_\_\_\_\_\_\_\_\_\_, kao članovi. Procijenjena vrijednost nabave je 42.400,00 kn. Uvidom u ostalu dokumentaciju utvrđeno je da je pored javne objave Javnog poziva na službenim internetskim stranicama Općine Marija Gorica, poziv na dostavu ponude upućen 24. listopada 2018.g. putem elektroničke pošte, od Jedinstvenog upravnog odjela Općine Marija Gorica, prema četiri poslovna subjekta. Uz javni poziv objavljeno je i Mišljenje Povjerenstva.

Uvidom u Zapisnik o otvaranju ponuda od 12. studenog 2018.g., utvrđeno je da su isti potpisali svi imenovani ovlašteni predstavnici naručitelja, a zapisnikom se utvrđuje da su na vrijeme pristigle dvije ponude ponuditelja: KOPI-AS d.o.o. i TRGOCENTAR MARIJA d.o.o.

Uvidom u Odluku o izuzeću od donošenja Odluke o odabiru ponude u postupku jednostavne nabave za predmet nabave: Uredski materijal za potrebe Općine Marija Gorica evidencijski broj nabave: JEDNOSTAVNA NABAVA 30/2018, Klasa: 406-09/18-01/01 Urbroj: 238/19-02-18-14 od 13. studenog 2018.g., utvrđeno je kako se u istoj konstatira Mišljenje Povjerenstva, broj: 711-I-1406-M-121/18-02-11 od 12. listopada 2018.g., te se u članku 2. utvrđuje kako dužnosnica, općinska načelnica Marica Jančić, dana 13. studenog 2018.g. donosi Odluku o izuzeću od donošenja Odluke o odabiru ponude u postupku jednostavne nabave za predmet nabave uredski materijal za potrebe Općine Marija Gorica, evidencijski broj nabave JEDNOSTAVNA NABAVA 30/2018., kojom se izuzima od donošenja Odluke o odabiru najpovoljnjije ponude, obzirom da je društvo Trgocentar Marija d.o.o. podnijelo ponudu na objavljeni javni poziv za dostavu ponude za predmet nabave – uredski materijal za potrebe Općine Marija Gorica. Člankom 3. Odluke utvrđeno je kako će se o Odluci o izuzeću pismeno obavijestiti predsjednik i svi članovi Općinskog vijeća, a građani putem javne objave na službenim internetskim stranicama Općine Marija Gorica, sukladno točki III. Mišljenja od 12. listopada 2018.g. Navedeno se konstatira i u Odluci o izuzeću koja se nalazi u prilogu očitovanja.

Povjerenstvo je izvršilo uvid i u Potvrde primitka Odluke o izuzeću od donošenja Odluke o odabiru ponude u postupku jednostavne nabave za predmet robe: uredski materijal za potrebe Općine Marija Gorica, Klasa: 406-09/18-01/01, Urbroj: 238/19-02-18-14 od 13. studenog 2018.g. koje su potpisali članovi Općinskog vijeća Općine Marija Gorica.

Uvidom u Zapisnik o pregledu, ocjeni i usporedbi ponuda od 13. studenog 2018.g. utvrđeno je da su ovlašteni predstavnici naručitelja proveli analizu ponuda te da predlažu odgovornoj osobi javnog naručitelja, zamjeniku općinske načelnice Općine Marija Gorica, da donese odluku o odabiru ponude ponuditelja TRGOCENTAR MARIJA d.o.o., obzirom da se radi o ponudi sposobnog ponuditelja koja zadovoljava kriterij najniže cijene, a čija je vrijednost ponude u okviru procijenjene vrijednosti nabave.

U dopisu Općine Marija Gorica, klasa: 406-09/18-01/02 Ur.broj: 238/19-03-18-21 od 21. studenog 2018.g., navodi se da je Općina Marija Gorica 24. listopada 2018.g. objavila obavijest i javni poziv zainteresiranim gospodarskim subjektima o provedbi postupka jednostavne nabave evidencijski broj **31/2018** **za nabavu sredstava za čišćenje i održavanje i ostale potrepštine** za potrebe Općine Marija Gorica i uputila pozive za dostavu ponuda na adrese 4 gospodarska subjekta po vlastitom izboru. U dopisu se ističe kako se postupak jednostavne nabave provodi sukladno članku 7. Pravilnika o provođenju postupaka jednostavne nabave u Općini Marija Gorica (Službeni glasnik Općine Marija Gorica broj 193/18.). Uz dopis se dostavlja: Odluka o provedbi postupka jednostavne nabave robe – sredstava za čišćenje i održvanje i ostale potrepštine za potrebe Općine Marija Gorica te preslike certifikata u području javne nabave za dva ovlaštena predstavnika naručitelja u navedenom postupku jednostavne nabave, preslika javnog poziva za dostavu ponude s troškovnikom koji je javno objavljen na službenim internetskim stranicama Općine Marija Gorica i dostavljen na adrese 4 gospodarska subjekta po izboru naručitelja, preslika dokaza o objavljenoj obavijesti o jednostavnoj nabavi na službenim internetskim stranicama Općine Marija Gorica, preslika dokaza o upućenom javnom pozivu za dostavu ponuda na adrese 4 gospodarska subjekta po izboru naručitelja, preslike upita zainteresiranih gospodarskih subjekata s dokazom o javnoj objavi pojašnjenja na internetskim stranicama, preslika zapisnika o javnom otvaranju ponuda s dokazom o javnoj objavi zapisnika na službenoj internetskoj stranici Općine Marija Gorica, preslika zapisnika o pregledu, ocjeni i usporedbi ponuda, preslika Odluke o izuzeću od donošenja Odluke o odabiru ponude, koja je objavljena na internetskoj stranici Općine Marija Gorica i dostavljena predsjedniku i članovima Općinskog Vijeća Općine Marija Gorica (preslike dostavnica).

Uvidom u Odluku o provedbi postupka jednostavne nabave robe –sredstva za čišćenje i održavanje i ostale potrepštine za potrebe Općine Marija Gorica JEDNOSTAVNA NABAVA 31/2018 od 23. listopada 2018.g., utvrđeno je da se istom kao ovlašteni predstavnici naručitelja imenuju \_\_\_\_\_\_\_\_\_\_, kao voditelj, te \_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_, kao članovi. Procijenjena vrijednost nabave je 22.750,00 kn. Uvidom u ostalu dokumentaciju utvrđeno je da je pored javne objave Javnog poziva na službenim internetskim stranicama Općine Marija Gorica, poziv na dostavu ponude upućen 24. listopada 2018.g. putem elektroničke pošte, od Jedinstvenog upravnog odjela Općine Marija Gorica, prema četiri poslovna subjekta. Uz javni poziv objavljeno je i Mišljenje Povjerenstva. Uz očitovanje je dostavljeno i pojašnjenje Javnog poziva br.1 u postupku JEDNOSTAVNA NABAVA 31/2018 dostavljeno jednom od subjekata.

Uvidom u Zapisnik o otvaranju ponuda od 12. studenog 2018.g., utvrđeno je da su isti potpisali svi imenovani ovlašteni predstavnici naručitelja, a zapisnikom se utvrđuje da su na vrijeme pristigle dvije ponude ponuditelja: SMIT COMMERCE d.o.o. i TRGOCENTAR MARIJA d.o.o.

Uvidom u Odluku o izuzeću od donošenja Odluke o odabiru ponude u postupku jednostavne nabave za predmet nabave: Sredstva za čišćenje i održavanje i ostale potrepštine za potrebe Općine Marija Gorica evidencijski broj nabave: JEDNOSTAVNA NABAVA 31/2018, Klasa: 406-09/18-01/02 Urbroj: 238/19-02-18-17 od 14. studenog 2018.g., utvrđeno je kako se u istoj konstatira Mišljenje Povjerenstva, broj: 711-I-1406-M-121/18-02-11 od 12. listopada 2018.g., te se u članku 2. utvrđuje kako dužnosnica, općinska načelnica Marica Jančić, dana 14. studenog 2018.g. donosi Odluku o izuzeću od donošenja Odluke o odabiru ponude u postupku jednostavne nabave za predmet nabave sredstva za čišćenje i održavanje i ostale potrepštine za potrebe Općine Marija Gorica, evidencijski broj nabave JEDNOSTAVNA NABAVA 31/2018., kojom se izuzima od donošenja Odluke o odabiru najpovoljnjije ponude, obzirom da je društvo Trgocentar Marija d.o.o. podnijelo ponudu na objavljeni javni poziv za dostavu ponude za predmet nabave – sredstva za čišćenje i održavanje i ostale potrepštine za potrebe Općine Marija Gorica. Člankom 3. Odluke utvrđeno je kako će se o Odluci o izuzeću pismeno obavijestiti predsjednik i svi članovi Općinskog vijeća, a građani putem javne objave na službenim internetskim stranicama Općine Marija Gorica, sukladno točki III. Mišljenja od 12. listopada 2018.g. Navedeno se konstatira i u Odluci o izuzeću koja se nalazi u prilogu očitovanja.

Povjerenstvo je izvršilo uvid i u Potvrde primitka Odluke o izuzeću od donošenja Odluke o odabiru ponude u postupku jednostavne nabave za predmet robe: sredstva za čišćenje i održavanje i ostale potrepštine za potrebe Općine Marija Gorica, Klasa: 406-09/18-01/02, Urbroj: 238/19-02-18-17 od 14. studenog 2018.g. koje su potpisali članovi Općinskog vijeća Općine Marija Gorica.

Uvidom u Zapisnik o pregledu, ocjeni i usporedbi ponuda od 14. studenog 2018.g. utvrđeno je da su ovlašteni predstavnici naručitelja proveli analizu ponuda te da predlažu odgovornoj osobi javnog naručitelja, zamjeniku općinske načelnice Općine Marija Gorica, da donese odluku o odabiru ponude ponuditelja TRGOCENTAR MARIJA d.o.o., obzirom da se radi o ponudi sposobnog ponuditelja koja zadovoljava kriterij najniže cijene, a čija je vrijednost ponude u okviru procijenjene vrijednosti nabave.

U dopisu Općine Marija Gorica, klasa: 406-09/18-01/03 Ur.broj: 238/19-03-18-13 od 21. studenog 2018.g., navodi se da je Općina Marija Gorica 24. listopada 2018.g. objavila obavijest i javni poziv zainteresiranim gospodarskim subjektima o provedbi postupka jednostavne nabave evidencijski broj **32/2018** za nabavu robe – hrana, piće i ostali proizvodi (Reprezentacija, prigodni poklon paketi za djecu i starije i nemoćne osobe) za potrebe Općine Marija Gorica i uputila pozive za dostavu ponuda na adrese 4 gospodarska subjekta po vlastitom izboru. U dopisu se ističe kako se postupak jednostavne nabave provodi sukladno članku 7. Pravilnika o provođenju postupaka jednostavne nabave u Općini Marija Gorica (Službeni glasnik Općine Marija Gorica broj 193/18.). Uz dopis se dostavlja: Odluka o provedbi postupka jednostavne nabave robe – hrana, piće i ostali proizvodi (Reprezentacija, prigodni poklon paketi za djecu i starije i nemoćne osobe) za potrebe Općine Marija Gorica te preslike certifikata u području javne nabave za dva ovlaštena predstavnika naručitelja u navedenom postupku jednostavne nabave, preslika javnog poziva za dostavu ponude s troškovnikom koji je javno objavljen na službenim internetskim stranicama Općine Marija Gorica i dostavljen na adrese 4 gospodarska subjekta po izboru naručitelja, preslika dokaza o objavljenoj obavijesti o jednostavnoj nabavi na službenim internetskim stranicama Općine Marija Gorica, preslika dokaza o upućenom javnom pozivu za dostavu ponuda na adrese 4 gospodarska subjekta po izboru naručitelja, preslika zapisnika o javnom otvaranju ponuda s dokazom o javnoj objavi zapisnika na službenoj internetskoj stranici Općine Marija Gorica, preslika zapisnika o pregledu, ocjeni i usporedbi ponuda, preslika Odluke o izuzeću od donošenja Odluke o odabiru ponude, koja je objavljena na internetskoj stranici Općine Marija Gorica i dostavljena predsjedniku i članovima Općinskog Vijeća Općine Marija Gorica (preslike dostavnica).

Uvidom u Odluku o provedbi postupka jednostavne nabave robe – hrana, piće i ostali proizvodi (Reprezentacija, prigodni poklon paketi za djecu i starije i nemoćne osobe) za potrebe Općine Marija Gorica JEDNOSTAVNA NABAVA 32/2018 od 23. listopada 2018.g., utvrđeno je da se istom kao ovlašteni predstavnici naručitelja imenuju \_\_\_\_\_\_\_\_\_, kao voditelj, te \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kao članovi. Procijenjena vrijednost nabave je 40.000,00 kn. Uvidom u ostalu dokumentaciju utvrđeno je da je pored javne objave Javnog poziva na službenim internetskim stranicama Općine Marija Gorica, poziv na dostavu ponude upućen 24. listopada 2018.g. putem elektroničke pošte, od Jedinstvenog upravnog odjela Općine Marija Gorica, prema četiri poslovna subjekta. Uz javni poziv objavljeno je i Mišljenje Povjerenstva.

Uvidom u Zapisnik o otvaranju ponuda od 12. studenog 2018.g., utvrđeno je da su isti potpisali svi imenovani ovlašteni predstavnici naručitelja, a zapisnikom se utvrđuje da je na vrijeme pristigla jedna ponuda ponuditelja: TRGOCENTAR MARIJA d.o.o.

Uvidom u Odluku o izuzeću od donošenja Odluke o odabiru ponude u postupku jednostavne nabave za predmet nabave: Reprezentacija, prigodni poklon paketi za djecu i paketi za starije i nemoćne osobe evidencijski broj nabave: JEDNOSTAVNA NABAVA 32/2018, Klasa: 406-09/18-01/03 Urbroj: 238/19-02-18-11 od 14. studenog 2018.g., utvrđeno je kako se u istoj konstatira Mišljenje Povjerenstva, broj: 711-I-1406-M-121/18-02-11 od 12. listopada 2018.g., te se u članku 2. utvrđuje kako dužnosnica, općinska načelnica Marica Jančić, dana 14. studenog 2018.g. donosi Odluku o izuzeću od donošenja Odluke o odabiru ponude u postupku jednostavne nabave za predmet nabave Reprezentacija, prigodni poklon paketi za djecu i paketi za starije i nemoćne osobe evidencijski broj nabave, evidencijski broj nabave JEDNOSTAVNA NABAVA 32/2018., kojom se izuzima od donošenja Odluke o odabiru najpovoljnjije ponude, obzirom da je društvo Trgocentar Marija d.o.o. podnijelo ponudu na objavljeni javni poziv za dostavu ponude za predmet nabave Reprezentacija, prigodni poklon paketi za djecu i paketi za starije i nemoćne osobe evidencijski broj nabave. Člankom 3. Odluke utvrđeno je kako će se o Odluci o izuzeću pismeno obavijestiti predsjednik i svi članovi Općinskog vijeća, a građani putem javne objave na službenim internetskim stranicama Općine Marija Gorica, sukladno točki III. Mišljenja od 12. listopada 2018.g. Navedeno se konstatira i u Odluci o izuzeću koja se nalazi u prilogu očitovanja.

Povjerenstvo je izvršilo uvid i u Potvrde primitka Odluke o izuzeću od donošenja Odluke o odabiru ponude u postupku jednostavne nabave za predmet nabave: Reprezentacija, prigodni poklon paketi za djecu i paketi za starije i nemoćne osobe, Klasa: 406-09/18-01/03, Urbroj: 238/19-02-18-11 od 14. studenog 2018.g. koje su potpisali članovi Općinskog vijeća Općine Marija Gorica.

Uvidom u Zapisnik o pregledu, ocjeni i usporedbi ponuda od 14. studenog 2018.g. utvrđeno je da su ovlašteni predstavnici naručitelja proveli analizu ponuda te da predlažu odgovornoj osobi javnog naručitelja, zamjeniku općinske načelnice Općine Marija Gorica, da donese odluku o odabiru ponude ponuditelja TRGOCENTAR MARIJA d.o.o., obzirom da se radi o ponudi sposobnog ponuditelja koja zadovoljava kriterij najniže cijene, a čija je vrijednost ponude u okviru procijenjene vrijednosti nabave.

Uvidom u dostavljenu dokumentaciju utvrđeno je kako je u nabavama evidencijski broj 30/2018, 31/2018 i 32/2018 postupljeno sukladno uputama Poveresntva danim u Mišljenju Povjerenstva, broj: 711-I-1406-M-121/18-02-11 od 12. listopada 2018.g. Uvidom u dostavljenu dokumentaciju tako je utvrđeno da su se u predmetnim nabavama, kao ponuditelj, pojavilo trgovačko društvo Trgocentar Marija d.o.o. te da je slijedom navedenog postupak proveden sukladno članku 7. Pravilnika o provođenju postupaka jednostavne nabave u Općini Marija Gorica. Dužnosnica je o navedenoj okolnosti te o svom izuzimanju obavijestila članove Općinsko vijeće Općine Marija Gorica te građane putem objave na službenim internetskim stranicama Općine Marija Gorica. Isto tako, dužnosnica se izuzela od svih poslova odgovorne osobe naručitelja u predmetnim postupcima, koje će poduzimati njezin zamjenik.

Slijedom navedenog, Povjerenstvo je donijelo odluku kao što je navedeno u izreci ovog akta.

 PREDSJEDNICA POVJERENSTVA

 Nataša Novaković, dipl.iur.

Dostaviti:

1. Dužnosnica Marica Jančić, elektronička dostava
2. Objava na internetskoj stranici Povjerenstva
3. Pismohrana